Diari Oficial de la Generalitat Valenciana


Sumari del DOGV 4000, del 16-05-2001 (2001/4031)

ACORD de 5 d'abril de 2001, de la Comissió Territorial d'Urbanisme de Castelló, relatiu a l'aprovació de la part suspesa de l'homologació global de les Normes Subsidiàries de Planejament del municipi de la Pobla Tornesa.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4000

Data del DOGV
:   16-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/4031


Data del document
:   05-04-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Pobla Tornesa, la
    * pla d'urbanisme

ACORD de 5 d'abril de 2001, de la Comissió Territorial d'Urbanisme de Castelló, relatiu a l'aprovació de la part suspesa de l'homologació global de les Normes Subsidiàries de Planejament del municipi de la Pobla Tornesa. [2001/4031]
  
Vist l'expedient relatiu a l'aprovació de la part suspesa de l'homologació global de les Normes Subsidiàries de Planejament del municipi de la Pobla Tornesa, i de conformitat amb els següents:
  
Antecedents
  
Primer
  
En data 29 de març de 2000, durant la tramitació de l'expedient i el projecte del document d'homologació global de les Normes Subsidiàries de Planejament de la Pobla Tornesa, l'Ajuntament va presentar un escrit en el qual va sol·licitar que la Comissió Territorial d'Urbanisme es pronunciara sobre la resta del document d'homologació global de les normes subsidiàries i adoptara un acord que exclou d'aquest la zona industrial, tenint en compte les objeccions efectuades en la localització de la zona verda del sector, amb la intenció que es tramitara amb posterioritat en expedient separat.
  
D'aquesta manera la Comissió Territorial d'Urbanisme de Castelló, en sessió d'11 d'abril de 2000, va adoptar l'acord d'aprovar definitivament el document d'homologació d'abast territorial global de les Normes Subsidiàries de Planejament del municipi de la Pobla Tornesa, excepte pel que fa a les determinacions d'aquest en relació amb el sòl urbanitzable industrial i suspendre l'aprovació definitiva d'aquest àmbit concret, fins que l'ajuntament no adeqüe els plans 11 i 11 bis, i les determinacions en relació amb les zones verdes, que necessàriament ha de preveure el sector industrial.
  
Amb data 11 d'abril de 2000 l'Ajuntament ple acorda sotmetre a exposició pública el document de modificació de les seues normes subsidiàries amb la finalitat de propiciar l'homologació del sòl urbanitzable industrial, i proposar la seua ordenació detallada, així com l'estudi d'impacte ambiental que l'acompanya, la qual cosa es va produir mitjançant edictes inserits en el diari Levante de 22 d'abril de 2000 i en el DOGV núm. 3.749, de 15 de maig del 2000, sense que es produïra cap al·legació. Amb posterioritat i amb data 4 de juliol de 2000, l'Ajuntament aprova el document, i es remet la documentació completa el 31 d'agost de 2000 a aquest Servei Territorial d'Urbanisme.
  
No obstant això, tenint en compte els inconvenients formulats per la Declaració d'Impacte Ambiental, l'Ajuntament sotmet a aprovació la nova documentació, en el ple del 26 de març de 2001 i a fi d'esmenar els aspectes que pogueren impedir la seua aprovació.
  
Segon
  
La documentació aportada consisteix en projecte de modificació amb memòria, fitxes de planejament i fitxes de gestió de cada una de les unitats d'execució i plans d'informació i ordenació del sòl urbanitzable amb ordenació detallada d'ús industrial i de la zona verda i equipament esportiu de nova creació, i estudi d'impacte ambiental dels àmbits reclassificats.
  
Tercer
  
L'objecte del document és possibilitar, amb culminació de la intenció municipal que va motivar la iniciació del document d'homologació global de les normes subsidiàries, l'establiment de l'ordenació detallada del sòl apte per a urbanitzar industrial ja previst per les normes. Per a possibilitar aquest fi es va fer necessari dotar de major espai destinat a zona verda i equipament esportiu, en compliment dels estàndards legals establits en la LRAU
  
Atés que els terrenys estan parcialment consolidats i que les parcel·les necessiten certa possibilitat d'expansió i atés que existia un interés municipal en reubicar la dotació esportiva en un lloc pròxim a la zona verda que necessàriament ha de preveure el sòl urbanitzable industrial, es va optar per localitzar aquests dos en l'entorn de la Font Seca, que d'aquesta manera queda vinculat en la seua gestió al desenvolupament de les actuacions industrials.
  
D'aquesta manera la parcel·la de 39.230 m², passa a una localització pròxima amb una superfície de 46.094 m² i la zona verda reservada en compliment dels estàndards dotacionals aplicables al sòl urbanitzable amb ordenació detallada, localitzada adjacent a l'anterior, es quantifica en 37.185 m² que units als 4.107 m² localitzada al costat de la UE'5 conformen els 41.292 m² que reserva el conjunt de sòl urbanitzable industrial.
  
Quart
  
Amb data 27 de febrer de 2001, la directora general de Planificació i Gestió del Medi va dictar Declaració d'Impacte Ambiental, per la qual s'estima acceptable, només a l'efecte mediambientals i sense perjuí de la prèvia obtenció de les autoritzacions sectorials que li siguen d'aplicació, el projecte de modificació de les normes subsidiàries de planejament per a la creació d'una zona verda i d'equipament esportiu - recreatiu, en el terme municipal de la Pobla Tornesa (Castelló), promogut pel propi Ajuntament, sempre que aquest es desenvolupe d'acord amb el que estableix la documentació presentada i en l'apartat següent:
  
1. No se reclassificaran les superfícies coincidents amb els sòls no urbanitzable d'especial protecció (àrees d'ús forestal i elements singulars- la Font Seca) que establira en el seu moment el document de revisió de les normes subsidiàries aprovat per la Comissió Territorial d'Urbanisme de 23 de maig de 1995, que regeix en qualsevol moment allò que establisca la normativa urbanística del citat document.
  
2. El traçat de les vies pecuàries carrerada reial de la Barona i via Augusta, superposat en el tram que discorre des del nucli urbà i la confluència de l'antiga carretera a la Vall d'Alba amb la circumval·lació, s'haurà de qualificar com a sòl no urbanitzable d'especial protecció de xarxa viària inclosa dins de la xarxa primària de comunicacions de domini públic de la Generalitat Valenciana amb un amplària total de 75 metres (37,5 m a cada costat de l'eix del traçat de la via), i resulta d'aplicació el que disposa la Llei 3/1995, de 23 de març, de Vies Pecuàries.
  
3. Respecte del sòl industrial proposat al nord-est de l'actuació, a l'altre costat de les citades vies pecuàries, no es computarà com a zona verda del polígon la superfície que resulte afectada per aquelles.
  
4. Com a complement al punt anterior, en el supòsit en què durant el desenvolupament del sòl industrial es pretenga actuar sobre la zona de protecció de les vies pecuàries s'haurà de preservar en qualsevol moment el caràcter i els usos permesos en la via mitjançant un disseny adequat i integrat en l'entorn, especialment en el punt on es produïsca la intersecció entre la via i l'accés a les instal·lacions del polígon, on haurà de quedar perfectament compatibilitzat el trànsit agropecuari, de vianants, ciclista, etc.
  
Fonaments de dret
  
Primer
  
El present document ha sigut sotmés a informació al públic amb posterioritat a l'entrada en vigor del Reglament de Planejament de la Comunitat Valenciana, aprovat pel Decret 201/1998, de 15 de desembre (RPCV), no obstant això no li són exigibles les seues disposicions relatives al contingut, tramitació, formalització o aprovació de plans, atés que el document procedeix de la suspensió parcial de l'homologació global de les normes subsidiàries, documentació que sí que va ser sotmesa a exposició pública amb anterioritat a l'entrada en vigor del RPCV
  
Segon
  
La tramitació ha sigut correcta, de conformitat amb el que disposa l'article 38 i següents de la llei 6/94, de 15 de novembre, Reguladora de l'Activitat Urbanística (LRAU.) i la documentació està completa, a l'efecte del compliment del que estableix l'article 27 de la LRAU
  
Tercer
  
Els canvis introduïts en relació amb la nova ubicació de l'equipament esportiu es plantegen des de l'interés general, amb el doble objectiu de possibilitar l'expansió industrial i de localitzar-lo al costat de la zona verda de nova creació i que es possibilita una àmplia zona d'ús dotacional entre el nucli de la població i el sòl urbanitzable industrial. La nova ubicació proposada porta amb si l'augment en la superfície de sòl d'equipament esportiu, per la qual cosa no cal preveure el que estableix l'article 55.3 de la LRAU, i es justifica, a més, en criteris de racionalitat.
  
Quart
  
El sòl urbanitzable amb ordenació detallada industrial conté totes les determinacions derivades del compliment dels articles 21 i 22 de la LRAU i la disposició transitòria huitena de la LRAU, i es reserva, a l'efecte del compliment dels estàndards de planejament parcial 41.292 m² de zona verda i 12.261 m² de vial, per la qual cosa se supera el mínim del 10% de zona verda necessària per a una totalitat de sòl urbanitzable amb ordenació detallada de 407.373 m².
  
Cinqué
  
S'ha reduït, de conformitat amb el que estableix el primer apartat de la Declaració d'Impacte Ambiental, la superfície afectada per l'àmbit de la Font Seca, que per tant manté la seua condició de sòl no urbanitzable subjecte a protecció. També, s'ha exclòs la classificació de sòl urbanitzable de l'àmbit de protecció definit per aquestes dues franges de 37.50 m a cada costat de la via pecuària via Augusta al costat de la UE-5, de conformitat amb l'apartat segon de la Declaració d'Impacte Ambiental.
  
Quant al que estableix l'apartat tercer, els mínims exigibles per al compliment d'estàndards de zona verda queden superats amb l'equipament previst, per la qual cosa no és estrictament necessària la reserva que coincideix amb l'àmbit de protecció d'edificació imposada per la via pecuària, i quant a l'apartat quart de la Declaració d'Impacte és una condició a tenir en compte en el desenvolupament de les obres i el projecte d'urbanització de la UE-5, per la qual cosa quedarà inclòs com a condició de connexió d'aquesta unitat amb la xarxa primària.
  
Sisé
  
Els canvis establits no incideixen en l'exercici autonòmic de cap de les comeses enumerades en l'article 40.1 de la LRAU (excepte en el que es refereix al control de legalitat), i es planteja l'ordenació detallada del sector de sòl urbanitzable industrial en compliment de les determinacions legals exigibles, i l'establiment concret del sòl dotacional i el sòl destinat a parcel·les en el previst són aspectes d'un exclusiu interés públic local, en el qual, de conformitat amb l'article 40.2 de la citada llei, està vedat a la resolució autonòmica d'aprovació qüestionar-la.
  
Tenint en compte que no hi ha interessos supralocals, que la modificació es justifica en criteris de racionalitat i en nom de l'interés públic, de conformitat amb el que estableix la declaració d'impacte ambiental i amb els canvis proposats no es produeix augment d'edificabilitat sinó que s'augmenta el sòl amb destinació dotacional públic, s'ha d'entendre que no hi ha cap obstacle a l'aprovació definitiva de la modificació.
  
En la Comissió Informativa d'Urbanisme de Castelló de 29 de març de 2001 es va plantejar, per part del vocal de la Conselleria de Medi Ambient, la necessitat d'incorporar en els plans 11 i 11 bis, el correcte traçat de la via pecuària que discorre al costat de l'actuació, i d'altra banda excloure de la delimitació de la unitat d'execució núm. 5 la part que se superposa amb el sòl afectat per la via pecuària que haurà de romandre com a sòl no urbanitzable. L'Ajuntament ha procedit a corregir aquests plans abans de la reunió del ple de la Comissió, per la qual cosa no hi ha cap obstacle a l'aprovació definitiva del document.
  
Seté
  
De conformitat amb el que estableix els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, com és el cas de la Pobla Tornesa, tindrà directament efectes de resolució executòria.
  
En virtut de tot el que s'ha dit anteriorment la Comissió Territorial d'Urbanisme de Castelló acorda aprovar definitivament la modificació de les Normes Subsidiàries de Planejament del municipi de la Pobla Tornesa, en la creació de zona verda i equipament esportiu i establiment de l'ordenació detallada del sòl urbanitzable industrial, amb la qual cosa queda aprovada en la seua totalitat l'homologació global a la LRAU de les Normes Subsidiàries de Planejament d'aquest municipi.
  
Contra el present acord, que no posa fi a la via administrativa, es podrà interposar recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú».
  
Castelló, 5 d'abril de 2001.- El secretari de la Comissió Territorial d'Urbanisme: Fernando Renau Faubell.